ทันตแพทย์สาวเพิ่งแต่งงาน ได้ ทะเบียนสมรสทองคำ คู่แรกที่บางรัก 
ทันตแพทย์สาวชาวเพชรบูรณ์กับหนุ่มสงขลา คู่รักหนุ่มสาว พากันมาจดทะเบียนสมรสที่เขตบางรักในวันวาเลนไทน์ โชคดี ได้รับทะเบียสมรสทองคำไปคู่แรก พร้อมตั๋วเครื่องบิน กรมธรรม์ประกันอุบัติเหตุเผยเพิ่งแต่งงานเมื่อเดือน ม.ค.ที่ผ่านมาวันที่ 14 กุมภาพันธ์ บรรยากาศบริเวณ อาคารบริษัท กสท โทรคมนาคม จำกัด (มหาชน) ถนนเจริญกรุง เขตบางรัก เป็นไปอย่างคึกคัก เต็มไปด้วยคู่รัก ซึ่งกรุงเทพมหานครร่วมกับสำนักงานเขตบางรัก สภาวัฒนธรรมเขตบางรัก และหน่วยงานภาคเอกชนกำหนดจัดงาน รัตนโกสินทร์ แผ่นดินแห่งความรัก เนื่องในวันแห่งความรัก หรือวันวาเลนไทน์ 14 กุมภาพันธ์ 2563 เพื่อสืบสานเทศกาลแห่งความรักในรูปแบบของประเพณีไทย โดยเชิญชวนคู่รัก หรือคู่บ่าวสาว ที่วางแผนจะจดทะเบียนสมรสในวันนี้เดินทางมาร่วมงานได้ตั้งแต่เวลา 08.00 - 16.00 น.นอกจากนี้ คู่รักมีสิทธิ์ลุ้นรับทะเบียนสมรสทองคำ จำนวน 10 ฉบับ และของรางวัลที่ระลึกที่ได้รับการสนับสนุนจากภาคเอกชนอีกด้วย ซึ่งขณะนี้มีคู่สมรสยื่นคำร้องจดทะเบียนสมรสทางออนไลน์แล้วจำนวน 555 คู่สำหรับคู่รักคู่แรก เดินทางมารอจดทะเบียนสมรสตั้งแต่เวลา 23.00 น. ของวันที่ 13 ก.พ. คือ นางสาวฐิตาภรณ์ สร้อยเงิน ชาวเชียงราย อายุ 29 ปี และนายอิทธิพล น้อยเพชร ชาวปราจีนบุรี อายุ 33 ปี ซึ่งมาพบรักกันที่ จ.ปราจีนบุรี คบหาดูใจมานานกว่า 3 ปี และมีแผนจะแต่งงานในปีนี้ จึงมาจดทะเบียนสมรสที่สำนักงานเขตบางรักส่วนคู่สมรสผู้โชคดีที่ได้รับทะเบียนสมรสทองคำคู่แรก พร้อมตั๋วเครื่องบินสายการบินไทยแอร์เอเชีย กรมธรรม์ประกันอุบัติเหตุจากบริษัทเมืองไทยประกันชีวิต และบัตรที่พักโรงแรมยูเขาใหญ่ ได้แก่ ทันตแพทย์หญิง สุวิมล พรมมาก อายุ 28 ปี ชาว จ.เพชรบูรณ์ กับ นายศตศักดิ์ นพชัยอนันต์ อายุ 33 ปี ชาว จ.สงขลา ทำงานบริษัทหลักทรัพย์ โดยทั้งคู่กล่าวว่า ตั้งใจว่าจะจดทะเบียนสมรสที่สำนักงานเขตบางรักอยู่แล้ว เพราะเพิ่งแต่งงานเมื่อเดือน ม.ค.ที่ผ่านมา รู้สึกตื่นเต้น ไม่คิดว่าจะได้รับทะเบียนสมรสทองคำ.
ทันตแพทย์สาวชาวเพชรบูรณ์กับหนุ่มสงขลา คู่รักหนุ่มสาว พากันมาจดทะเบียนสมรสที่เขตบางรักในวันวาเลนไทน์ โชคดีได้รับทะเบียนสมรสทองคำไปคู่แรก พร้อมตั๋วเครื่องบิน กรมธรรม์ประกันอุบัติเหตุ
วันวาเลนไทน์,วันวาเลนไทน์ 2020,วันวาเลนไทน์ 2563,วันแห่งความรัก,จดทะเบียนสมรส,วาเลนไทน์ เขตบางรัก,ทะเบียนสมรสทองคำ,ข่าวทั่วไป